open-index/open-wikipedia-markdown huggingface dataset:
אנה קרולינה

**אנה קרוֹלינה סוֹאוּזָה** (בפורטוגזית: **Ana Carolina Souza**; נולדה ב-9 בספטמבר 1974) היא זמרת ומלחינה ברזילאית. 
## ביוגרפיה
קרולינה נולדה בז'וּאיס דה פורה (Juiz de Fora) שבמדינת מינאס ז'ראיס שבברזיל למשפחה מוזיקלית וגדלה בהשפעת יוצרים כמריה בתאניה ושיקו בוארקי. בנעוריה שרה בברים ואחר־כך עברה לריו דה ז'ניירו, 

קרולינה חתמה על חוזה הקלטות עם חברת BMG והוציאה את תקליטה הראשון, "Ana Carolina", שזיכה אותה בתשומת לב. אלבומה השני, Ana Rita Joana Iracema e Carolina
 שזכה להצלחה רבה עם שירים כמו הבלדה Quem De Nós Dois ו-Ela É Bamba. אלבומה השלישי והמצליח מכולם היה Estampado בו הופיעו שירים כמו Estampado, Vestido Estampado, Bicudos ו-Elevador. אלבומה הרביעי, Perfil, יצא ב-2004 וכלל מבחר משירי אלבומיה הראשונים. האלבום הפך לרב־מכר בברזיל בשנת 2005. אותה שנה הופיעה קרולינה במופע משותף עם סאו ז'ורז'י, שתועד בתקליט ובדי־וי־די. הדואט É Isso Aí מהמופע זכה להצלחה גדולה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ביסקסואליות
קטגוריה:להט"בים ברזילאים
קטגוריה:זמרות ברזילאיות
קטגוריה:זמרות פופ ברזילאיות
קטגוריה:בסיסטיות
קטגוריה:מלחינות ברזילאיות
קטגוריה:ילידות 1974
קטגוריה:ברזילאים שנולדו ב-1974
קטגוריה:זמרות-יוצרות ברזילאיות
ריצ'רד ארמיטאג' (שחקן)

**ריצ'רד ארמיטאג**' (באנגלית: **Richard Armitage**; נולד ב-22 באוגוסט 1971) הוא שחקן אנגלי.

## ביוגרפיה
ריצ'רד ארמיטאג' נולד בעיר לסטר שבאנגליה. למד בברוקינגטון קולג' ובפאטיסון קולג' שבקובנטרי. הוא המשיך בלימודי משחק באקדמיה למוזיקה ולאמנויות הדרמה של לונדון (LAMDA).

## קריירה
תפקידו החשוב הראשון היה בשנת 2002 בדרמה של ה-BBC "ספארקהאוס". אחר כך עשה מגוון תפקידים קטנים בהפקות טלוויזיוניות שונות כגון "בין הסדינים" (2003), "רגליים קרות" ו-Ultimate Force. 

ב-2004 קיבל תפקיד ראשי סדרת הטלוויזיה "צפון ודרום" על פי ספרה של אליזבת גסקל בגילום דמותו של ג'ון תורנטון, בעל מפעל קשוח שנופל בקסמיה של עלמה טובת לב שסולדת מהתנהגותו. 

ב-2005 הופיע ב"מקבת'" עיבוד מודרני למחזה השייקספירי במסגרת סדרת סרטים המגישה מחזות של שייקספיר בנוסח עכשווי. עוד כיכב בסדרה "האימפרסיוניסטים" בה גילם את דמותו של קלוד מונה, ובתפקיד ד"ר אלק טרק בסדרת הדרמה " The Golden Hour" של רשת ITV. ארמיטאג' הופיע גם על הבמה בהפקות של ה"רויאל שייקספיר קומפני" ובמספר מחזות זמר כולל המחזמר "Cats".

ב-2006 השתתף ארמיטאג' בסדרת טלוויזיה של ה-BBC "רובין הוד" בתפקיד ראשי כסר גאי גיזבורן, אציל קשוח אשר סר למרותו של השריף המתעמר בתושבי הממלכה ומשמש כיד ימינו, בהיעדרו של המלך. גאי ורובין שניהם מעוניינים בקרבתה של העלמה מריאן ועניינו בה מוביל לריכוך הדרגתי בהתנהגותו.

כמו כן השתתף בספשייל חג המולד של "הכומר מדיבלי" בתפקיד אהובה של הכומר ולבסוף בתפקיד בעלה. ב-2007 הופיע לצד מרטין שו בסדרה הבלשית "ג'ורג' ג'נטלי". עוד השתתף בהפקה "Miss Marie Lloyd - Queen of The Music Hall" על חייה של הזמרת מרי לויד, בתפקיד פרסי קורטני בעלה הראשון של מרי לויד. הוא הופיע בסרט על פי ספר של אגאתה כריסטי "Ordeal by Innocence" בהפקה של גרנדה טי.וי . ב-2008 הצטרף ארמיטאג' לצוות השחקנים של הסדרה "ספוקס" בעונה השביעית בתפקיד לוקס נורת'.

ב-2009 שיחק ארמיטאג' בסרט מתוך סדרת סרטי טלוויזיה של ה-BBC בשם "Moving On". ב-2010 כיכב בסדרת הטלוויזיה "מכת נגד" של Sky-1 המבוססת על רומן באותו שם מאת כריס ראיין.

בין 2012 ל-2014, גילם את נסיך הגמדים ת'ורין צינת אלון בטרילוגית סרטי "ההוביט".

בשנת 2021 לוהק לתפקיד בסרט הקולנוע העתידי "The Man from Rome", לצד קרלוס קואבס ואחרים.

## פילמוגרפיה
### קולנוע

### טלוויזיה

## קישורים חיצוניים

* ריצ'רד ארמיטאג' באתר ה-BBC

## הערות שוליים

קטגוריה:שחקני קולנוע וטלוויזיה אנגלים
קטגוריה:ספוקס
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:זוכי פרס סאטורן לשחקן משנה בקולנוע
קטגוריה:זוכי פרס סאטורן לשחקן משנה בטלוויזיה
קטגוריה:אנגלים שנולדו ב-1971
קטגוריה:שחקנים ביקום הקולנועי של מארוול
מיכאי גרינברג

**מיכאי גרינברג** (ברומנית: **Mihai Grünberg**; נולד ב-29 באפריל 1976) הוא שחמטאי יהודי-רומני, אלוף רומניה בשחמט לשנת 2003 ואמן בינלאומי.

## קורות חיים
גרינברג נולד למשפחה של שחמטאים אביו, סרג'יו גרינברג, נשיא מועדון השחמט AEM – Luxten Timisoara, היה גם הוא אלוף רומניה בשחמט בעברו, אחיו הצעיר אמן שחמט של פיד"ה וגם האם, אמיליה גרינברג Emilia, שחמטאית.

גרינברג, בוגר הפקולטה לכלכלה, מתפרנס ממשחק השחמט - הן מהפרסים הכספיים הניתנים בטורנירים בינלאומיים והן מתשלומים עבור משחקיו במועדונים. הוא שיחק שחמט בטורנירים ברחבי אירופה וגם בישראל ובמצרים.

ב-2005 מיכאי גרינברג היה אחד משלושת נציגי יהדות רומניה, לצד גלוריה סוצ'יו Gloria
Suciu וראנקו סוחנק Ranko Szuhanek, במכביה שנערכה בישראל.

נכון לספטמבר 2025, מדורג במקום ה-29 ברומניה לפי מד כושר.

## קישורים חיצוניים

* בוקר טוב ישראל - סוכנות העיתונות הישראלית בשפה הרומנית ברומנית.

קטגוריה:שחמטאים יהודים רומנים
קטגוריה:אלופי רומניה בשחמט
קטגוריה:אמנים בין-לאומיים
קטגוריה:עסקני שחמט
קטגוריה:עסקני ספורט יהודים
קטגוריה:עסקני ספורט רומנים
קטגוריה:רומנים שנולדו ב-1976
רון בולוטין

**רון (רוני) בולוטין** (נולד ב-1956) הוא שחיין פאראלימפי ישראלי, אלוף פאראלימפי בעל 11 מדליות פאראלימפיות, מהן 3 זהב ושיאן עולם לנכים. המנהל המקצועי של הוועד הפראלימפי הישראלי וההתאחדות לספורט נכים.

## ביוגרפיה
בולוטין נולד ב-1956 בירושלים לגרפיקאי עמנואל בולוטין ולעדה שהייתה מורה לאיטלקית. בולוטין הוא נכדה של הסופרת חנה לונץ בולוטין ונינו של אברהם משה לונץ. אחיו הם דנדן בולוטין ופרופסור גיל בולוטין.

בסמוך ללידתו עברה משפחתו לבאר שבע ובהיותו בן שנתיים אל תל אביב, בה הוא סיים את לימודיו התיכוניים בתיכון א' לאמנויות תל אביב. בנעוריו הוא עסק בשחייה תחרותית במסגרת הקאנטרי קלאב בתל אביב. בשנת 1975 התגייס לצה"ל ושירת בסיירת שקד. במהלך תאונת אימונים בחצי האי סיני הוא נפצע ממוקש, אחת מרגליו נקטעה וחודשים ספורים הוא סבל מעיוורון.

לאחר תקופת שיקום שב בולוטין בשנת 1976 לביתו. במסגרת בית הלוחם בתל אביב הוא חזר לעסוק בשחייה וכעבור זמן היה חבר נבחרת ישראל לנכים. באותה שנה הוא זכה באליפות ישראל בשחיית פרפר ובשנת 1979 זכה באליפות אירופה, בה הוא גם שבר שיא עולם משחה 100 מטרים בסגנון פרפר. בין השנים 1980–2000 הוא לקח חלק בשש תחרויות המשחקים הפאראלימפיים וזכה ב-11 מדליות. משנת 1988 הוא מאמן נבחרת השחייה הפאראלימפית ומשנת 1989 הוא עומד בראש המחלקה לספורט ואורח חיים בריא בחברה למתנ"סים.

בולוטין הוא בוגר תואר ראשון במנהל עסקים ומערכות מידע מאוניברסיטת תל אביב, מוסמך בחינוך גופני ובריאות הציבור ובעל דוקטורט בחינוך גופני. כמו כן הוא מאמן שחייה מוסמך.

## הוקרה
בשנת 2004 נבחר בולוטין לצד ספורטאים ישראלים בולטים נוספים להשיא משואה בטקס הדלקת המשואות בהר הרצל. 

בשנת 2022 צורף על ידי עירית תל אביב להיכל התהילה של העיר.

## חיים אישיים
בולוטין נשוי למירי בולוטין (במקור עומר) משנת 1990, להם שני ילדים.

### עץ משפחה

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* 
* 

## הערות שוליים

קטגוריה:בוגרי תיכון עירוני א' (תל אביב)
קטגוריה:לוחמי סיירת שקד
קטגוריה:ספורטאים נכי צה"ל
קטגוריה:בוגרי אוניברסיטת תל אביב
קטגוריה:שחיינים נכים ישראלים
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שיאני עולם בשחייה
קטגוריה:שיאני עולם ישראלים
קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחייני חזה ישראלים
קטגוריה:שחייני מעורב אישי ישראלים
קטגוריה:מאמני שחייה ישראלים
קטגוריה:משיאי משואה ביום העצמאות: 2004
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחיינים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחיינים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחיינים במשחקים הפאראלימפיים סידני (2000)
קטגוריה:משפחת לונץ
קטגוריה:ישראלים שנולדו ב-1956
חץ (קבוצת כוכבים)

**חץ** היא קבוצת כוכבים קטנה בשמיים הצפוניים. רק שתיים מבין 88 קבוצות הכוכבים המוכרות על ידי האיגוד האסטרונומי הבינלאומי קטנות ממנה. זוהי אחת מ-48 קבוצות הכוכבים המקוריות של תלמי, אך אז היא הייתה אפילו קטנה יותר מאשר כיום. הקבוצה מייצגת את החץ שירה הרקולס בעיט שאכל את כבדו של פרומתאוס.

## כוכבי הקבוצה
**α בחץ** הוא ענק צהוב במרחק של כ-475 שנות אור ועם בהירות נראית מדרגה 4.4. זהו רק הכוכב השלישי בבהירותו בקבוצה.

**β בחץ** הוא ענק צהוב נוסף במרחק של כ-465 שנות אור ועם בהירות מדרגה 4.4. הוא הכוכב הרביעי בבהירותו בקבוצה.

**γ בחץ** הוא ענק כתום במרחק של כ-275 שנות אור ועם בהירות מדרגה 3.5. זהו הכוכב הבהיר ביותר בקבוצה.

**δ בחץ** הוא כוכב זוגי במרחק של כ-450 שנות אור המורכב מענק אדום וננס לבן - כחלחל עם בהירות מדרגה 3.7. שלא ניתן להפרידם באמצעות טלסקופ אלא באמצעות מדידות ספקטרוסקופיות בלבד. זהו הכוכב השני בבהירותו בקבוצה.

## גרמי שמיים מעניינים נוספים
M71 הוא צביר כדורי במרחק של כ-12,000 שנות אור ועם בהירות כוללת מדרגה 6. ניתן לראותו במשקפת ככתם עמום ועגול, אך רק בטלסקופ גדול ניתן להבחין בכוכבים שבו.

## מיתולוגיה
במיתולוגיה היוונית הקבוצה יצגה את החץ שנורה על ידי הרקולס והרג את העיט שנשלח על ידי זאוס לענות את פרומתאוס על ידי אכילת כבדו מדי יום. הקבוצה ממוקמת בהתאם בין קבוצת הרקולס וקבוצת נשר (קבוצת כוכבים) שייצגה את העיט של זאוס.

סיפורים אחרים יחסו את החץ למשימה השישית של הרקולס - חיסול הציפורים הסטימפליות שיוצגו על ידי הקבוצות הסמוכות נשר, נבל וברבור או לחלופין לחץ של הקשת שנורה אל העקרב.

## קישורים חיצוניים

* 

ימין|ממוזער|250px|הצביר M71

*
קטגוריה:קבוצות כוכבים
קטגוריה:48 קבוצות הכוכבים של תלמי
באן צ'יאנג

**באן צ'יאנג** (תאית: **แหล่งโบราณคดีบ้านเชียง**) הוא אתר ארכאולוגי השוכן במישור קהוראט שבתאילנד. האתר הוכרז על ידי אונסק"ו כאתר מורשת עולמית בשנת 1992.

עד לשנות ה-60 דרום-מזרח אסיה נחשב לאזור שפיגר מאחור בכל הקשור להתפתחות התרבותית בפרהיסטוריה, וכי ההתפתחות נגרמה בעיקר כתוצאה מהשפעות חיצוניות. החפירות שנערכו בבאן צ'יאנג ובנוק נוק טהא הפריכו את הגישה הזאת והוכיחו כי אזור זה של תאילנד היה המרכז של פריחה תרבותית עצמאית ששגשגה כבר לפני אלפי שנים.

האתר התגלה בשנת 1957 וזכה לתשומת לב ציבורית בגלל כלי הקדרות האדומים שנמצאו בו. במהלך החפירות המדעיות הרשמיות הראשונות שנערכו ב-1967 נחשפו מספר שלדים ומתנות ברונזה המיועדות לקברים. באותן חפירות התגלו גם שברי אורז, ועל סמך זאת נטען כי המתיישבים באזור בתקופת הברונזה היו ככל הנראה חקלאים. בקברים העתיקים ביותר אין חפצי ברונזה ולפיכך הם מתוארכים לתקופת האבן החדשה; הקברים החדשים ביותר מתוארכים לתקופת הברזל.

באן צ'יאנג נחשב ליישוב המרכזי במישור קהוראט, ועל שמו נקראת התרבות שנחשפה בחפירות הארכאולוגיות. באזור זה התגלו מספר אתרים ארכאולוגיים מאותה תקופה, ובחלקם נערכו גם כן חפירות. היישוב הפרהיסטורי שוכן מתחת לכפר המודרני באן צ'יאנג שהוקם על ידי פליטים לאוטים בשלהי המאה ה-18. האתר הוא תל אליפטי נמוך שמידותיו הן 500 מטרים על 1.3 קילומטר. במהלך החפירות השונות שנערכו התברר כי התל מורכב מכמה רבדים המייצגים רצף תרבותי. עיקר החפירות נערכו בשולי הכפר המודרני, היכן שהתגלו ותועדו אתרי קבורה מתקופות שונות. חלק מחפצי העתיקות שהתגלו מוצגים דרך קבע במוזיאון השוכן בכפר.

לפי בדיקות התיארוך הראשונות שנערכו בשיטת ההארה החומנית התקבלו תוצאות שבין 4420 למאה ה-34 לפנה"ס, כך שהאתר הוא למעשה הקדום ביותר בכדור הארץ שהיה פעיל בתקופת הברונזה. אולם, בחפירות שנערכו בין 1974 ל-1975 נחשף מספיק חומר שמתאים לתיארוך פחמן-14, והתקבלו תוצאות מדויקות יותר שלפיהן הקבר הקדום ביותר הוא מהמאה ה-21 לפנה"ס, והמאוחר ביותר משנת 200 לפנה"ס. הכנת הברונזה החלה בשנת 2000 לפנה"ס בקירוב, לפי כורי מצרף ושברי ברונזה שהתגלו. חפצי הברונזה כללו צמידי יד, טבעות, צמידי רגל, חוטים ומטות, ראשי חניתות, גרזנים וקרדומים, ווים, להבים, ופעמונים קטנים.

האתר זכה לתשומת לב מחודשת בינואר 2008 כאשר התברר כי אלפי חפצי אמנות מהאתר עצמו ומאתרים אחרים בתאילנד נמצאים באופן בלתי חוקי במספר מוזיאונים בקליפורניה ובמקומות נוספים. התוכנית כללה את הברחת החפצים לתוך ארצות הברית, ולאחר מכן הענקתם כתרומה למוזיאונים כדי להימנע מתשלומי מס. התוכנית נחשפה לאחר שסוכן מטעם שירות הפארקים הלאומיים התחזה לאספן פרטי, שהובילה בסופו של דבר לפשיטות מתוקשרות של המשטרה.

## קישורים חיצוניים

* פרויקט באן צ'יאנג באתר אוניברסיטת פנסילבניה
* מידע על באן צ'יאנג באתר אוניברסיטת הוואי

קטגוריה:אתרים ארכאולוגיים
קטגוריה:איסאן
ג'ון יוז

**ג'ון יוז** (באנגלית: **John Hughes**; 18 בפברואר 1950 – 6 באוגוסט 2009) היה תסריטאי, במאי קולנוע ומפיק סרטים אמריקאי, שנודע בעיקר בזכות סרטי הנעורים שיצר, ובהם "בת 16 הייתי", "מועדון ארוחת הבוקר", "חלומות צעירים", "יפה בוורוד" ו"שמתי ברז למורה".

## ביוגרפיה
יוז נולד בלאנסינג, מישיגן. בשנת 1968 סיים את לימודיו בבית הספר התיכון בנורת'ברוק שבאילינוי. הוא עבד בשנות השבעים ככותב במגזין הסאטירי האמריקאי ה-"National Lampoon".

העבודה הראשונה של יוז בתעשיית הקולנוע הייתה כאשר כתב את התסריט לסרט הקומדיה "Class Reunion", בשנת 1982.

במהלך שנות השמונים כתב וביים מספר סרטי נעורים אשר נמנים עם הסרטים הבולטים ביותר בעשור זה, בהם "בת 16 הייתי", "מועדון ארוחת הבוקר", "חלומות צעירים", "יפה בוורוד" (1986), ו"שמתי ברז למורה" (1987). בסרטים אלה כיכבו באופן קבוע שחקנים צעירים ומבטיחים שכונו "בראט פֵּק" ("The Brat Pack").

בנוסף, יוז כתב תסריטים עבור סדרת סרטי קומדיה מצליחים בכיכובם של צ'בי צ'ייס ובוורלי דאנג'לו, אשר כללו את הסרטים "נסיעה נעימה, המפתחות בפנים" ב-1983, "חופשה מטורפת באירופה" ב-1985 ו"כיף של חופשה" ב-1989. בסרט השלישי בסדרה, שימש יוז גם כמפיק.

במהלך שנות התשעים כתב תסריטים ושימש כמפיק בסדרת סרטי הקומדיה המצליחים "שכחו אותי בבית", הכוללת את הסרט הראשון שיצא ב-1990, "שכחו אותי בבית 2" ב-1992, ו"שכחו אותי בבית 3" ב-1997.

יוז התגורר בוויסקונסין. בנו, ג'ון יוז השלישי, עובד כמוזיקאי. ב-6 באוגוסט 2009 מת יוז מהתקף לב.

## פילמוגרפיה נבחרת
### כבמאי ותסריטאי
* בת 16 הייתי (1984)
* מועדון ארוחת הבוקר (1985)
* חלומות צעירים (1985)
* שמתי ברז למורה (1986)
* תקועים בדרך (1987)
* צירי לידה (1988)
* הדוד באק (1989)
* נוכלת ושמה סו (1991) – גם מפיק
* הנמל הדרומי החדש (2001) – גם מפיק

### כתסריטאי בלבד
* נסיעה נעימה, המפתחות בפנים (1983)
* יפה בוורוד (1986)
* משהו נפלא (1987)
* שכחו אותי בבית (1990)
* שכחו אותי בבית 2: אבוד בניו-יורק (1992)
* קוראים לי בטהובן (1992)
* נס ברחוב 34 (1994)
* 101 כלבים וגנבים (1996)
* הפרופסור המפוזר (1997)
* שכחו אותי בבית 3 (1998)
* מבקרים מטורפים (2001)

### כמפיק
* נס ברחוב 34 (1994)

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1950
קטגוריה:אמריקאים שנפטרו ב-2009
Prismacolor

**Prismacolor** היא חברה לייצור חומרי גלם לאמנות, המתמחה בייצור ושיווק עפרונות צבעוניים. 

## היסטוריה עסקית
החברה נוסדה ב-1938, תחת חברת Berol הבריטית המתמחה בכלי כתיבה. Berol נרכשה ב-1995 על ידי חברת Sanford האמריקאית, שעד אז התבלטה במרקרים צבעוניים מקצועיים. בעת הרכישה, Sanford כבר הייתה חברת בת של Newell Rubbermaid כשלוש שנים. 

כיום, חברת Berol עדיין מייצרת עפרונות צבעוניים תחת קו ייצור נפרד שנותר בבריטניה (באגף Sanford UK), ושדרת הניהול והשיווק מצויה בארצות הברית, שם Prismacolor הוא מותג בולט בשוק המקומי לחומרי גלם לאמנות. על פי פרסום של החברה, עפרונותיה מיוצרים כעת בארצות הברית, ואינם כוללים עץ שנכרת מיערות גשם.

## מותגים בולטים
* Premier: מותג ותיק של עפרונות צבעוניים. הליבה סטנדרטית (3 מ"מ), העפרונות עגולים ובעלי מעטה צבעוני חלק בהתאם לגוון. שם הצבע מופיע באנגלית ובצרפתית על גבי העפרון. מריחה חלקה ונוחה לערבוב. נמכר בחבילות של עד 132 גוונים.
* Verithin: מותג עפרונות צבעוניים בעלי ליבה דקה וקשיחה (2 מ"מ), שניתן לחדדה למטרת דיוק מרבי. מיועד לסימון וקווי מתאר, מריחה קשה, אינה מתערבבת בקלות. מותג בשם זהה וסמליל דומה נמכר בחטיבה הבריטית של Sanford תחת השם Berol Verithin. מגיע ב-36 גוונים.
* Lightfast: מותג עמיד באור תחת תקן ASTM D 6901, בדומה ל-Caran d'Ache Luminanace. מגיע בעד 48 גוונים.
* Col-Erase: מותג עפרונות צבעוניים הניתנים למחיקה בקלות (מרבית העפרונות הצבעוניים אינם ניתנים למחיקה בדומה לעפרונות גרפיט).
* Art Stix : מותג פסטלי צביעה. מבנה הפסטל מלבני, אורכו 8.2 ס"מ והיטלו 6X6 מ"מ. עשוי מפיגמנטים וחומר מילוי הדומים בהרכבם לעפרונות ממותג Premier. מיועד למילוי שטחים נרחבים בצבע.
* Watercolor Pencils: מותג עפרונות צבעי מים.
* Soft Pastels: מותג פסטל רך.

## שיווק

מוצרי Prismacolor נמכרים רשמית ב-55 רשתות שיווק, רובן ככולן מבוססות בארצות הברית. ברחבי אירופה ואף בישראל, Prismacolor נמכרת באופן חלקי על ידי ייבוא ישיר. כתוצאה מכך קיים הבדל מהותי בשוק האירופי והאמריקאי מבחינת בולטות המותג ומגוון האמנים המשתמשים בו.

## קישורים חיצוניים

קטגוריה:חברות בריטיות
קטגוריה:ארצות הברית: תעשייה
דרסט החמישי, מלך הפיקטים

**דרסט החמישי** (באנגלית: **Drest V**; נפטר ב-576) היה מלך הפיקטים, בשנת 575 לערך ועד פטירתו.

דרסט היה בנו של מונייט (Munait).

על פי "דברי ימי הפיקטים" דרסט מלך במשך שנה אחת, בין קודמו, טאלרוק השני לבין גאלאם קנאלאת'.

## קישורים חיצוניים
* דברי ימי הפיקטים

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-580
טאלורק השני, מלך הפיקטים

**טאלורק השני** (באנגלית: **Talorc II**), בנו של מוירכולאך (Muircholach) היה מלך הפיקטים, במחצית השנייה של המאה השישית (ככל הנראה בין השנים 564 לערך - 575 לערך, שנת פטירתו).

על פי "דברי ימי הפיקטים" מלך טאלורק במשך 11 שנים, בין קיילטראם לבין דרסט החמישי.
בחלק מכתבי העת מופיע שמו של אביו של טאלורק במספר צורות כתיבה: מורדלג (Mordeleg), מורת'ולויק (Murtholoic) ומורדלת' (Mordeleth).

## קישורים חיצוניים
* דברי ימי הפיקטים

קטגוריה:מלכי סקוטלנד
קטגוריה:מלכי הפיקטים
דברי ימי הפיקטים

**דברי ימי הפיקטים** (באנגלית: **Pictish Chronicle**) הוא השם שניתן לכרוניקה (רשימה היסטורית) של מלכי הפיקטים, המתארת את המלכים מאז התקופה הרומית, ועד תקופת מלכותו של קנת השני (אשר מלך בין השנים 971–995). הרשימה מתארת תקופה של כאלף שנים, ונכתבה ככל הנראה בתקופתו של קנת, מאחר שמצוינת רק ראשית מלכותו של קנת, ללא שנת סיום מלכותו.

הכרוניקה הועתקה מספר פעמים, ולכן יש מספר גרסאות שלה. הטקסט המכונה "A" הוא הקדום מביניהם, וככל הנראה שאר הגרסאות הועתקו ממנו. טקסט זה כולל שלושה חלקים:
# מקורות הפיקטים (ככל הנראה לקוח מכתבי איזידור מסביליה)
# רשימת המלכים הפיקטים
# דברי ימי מלכי אלבה

רשימת המלכים הפיקטים ודברי ימי אלבה נכתבו במקורם בגאלית סקוטית, ובהמשך תורגמו ללטינית. מסקנה זו מתבססת על כך שחלק מהמילים לא תורגמו ללטינית ונשארו בגאלית סקוטית.

## ראו גם
* דברי ימי אלסטר
* דברי ימי טיגרנאך

## קישורים חיצוניים
* דברי ימי הפיקטים

קטגוריה:כרוניקות
קטגוריה:סקוטלנד: היסטוריה
קטגוריה:ספרות סקוטית
קופת חולים של הציונים הכלליים

**קופת חולים הציונית הכללית** הייתה קופת חולים שפעלה בשנים 1936–1974.

הקופה נוסדה ביוני 1936, על ידי ד"ר לוי (ליאון) עפרון, שפנה לחברי הוועד של ארגון הציונים הכלליים ושכנעם לארגן קופת חולים לעובדים הציוניים הכלליים. הקופה החלה כחדר שכור שנחלק במחיצת עץ לחדר המתנה ולחדר קבלת חולים, שעבד בו רופא אחד (ד"ר עפרון) ללא שכר. בתוך 23 שנה, עלה מספר החולים מ-50 מטופלים שטופלו על ידי רופא אחד במרפאה מאולתרת ל-33,000 מטופלים שטופלו על ידי 350 רופאים ב-32 מרפאות.
שמאל|ממוזער|250px|סמל קופת החולים הציונית הכללית

## אידאולוגיית הקופה
הרקע שעמד מאחורי הקמת הקופה היה הצלחתה של קופת החולים הכללית והכרח להשתייך להסתדרות העובדים הכללית כדי ליהנות משירותיה. עפרון לא רצה כי  חברי הציונים הכלליים ישתייכו אל ההסתדרות.  כך נאם  בוועידת הקופה מ-1959:

משנפטר המנהל הכללי של קופת החולים של הציונים הכלליים, ד"ר עפרון, ב-1962 החליפו בתפקיד ד"ר ישראל סום. ב-1974 אוחדה קופת חולים מרכזית (לשעבר קופת החולים של הציונים הכלליים) עם קופת חולים עממית והפכה לקופת חולים מאוחדת.

## הערות שוליים

קטגוריה:קופות חולים בישראל
קטגוריה:ציונות כללית
קטגוריה:קופת חולים מאוחדת
קטגוריה:היישוב: בריאות ורפואה
מחולל אותות

שמאל|ממוזער|250px|מחולל אותות טיפוסי
**מחולל אותות** (באנגלית: **Function Generator**) הוא מכשיר אלקטרוני המייצר אותות מתח חילופין הדומים לאלה המופיעים במעגלים חשמליים. המחולל מסוגל לספק מתחי חילופין בעלי צורות גל שונות, למשל גל סינוסי, גל ריבועי וגל משולש, בתדר רצוי ובמשרעת הניתנת לשינוי; כמו כן אפשר להוסיף מתח ישר (חיובי או שלילי) למתח החילופין. מחוללים חדישים יותר מאפשרים לייצר גלים בעלי צורה מתוכנתת מראש וכמו כן פולסים חד פעמיים למטרות שונות (קיימים מחוללים ייחודיים לנושא זה בלבד הנקראים מחוללי פולסים).

האות היוצא מהמחולל מכיל תמיד עיוותים למיניהם יחסית לצורת הגל התאורטית, בדרך כלל גודלם אחוז עד עשירית אחוז מהגל המקורי. סטייה זו מוגדרת בשם THD – total harmonic distortion.

## מבנה המחולל
יכולות עיקריות במחולל אותות:
[שמאל|ממוזער|150px|צורות גלי המוצא: גל [סינוס (טריגונומטריה)|סינוסי, ריבועי, משולש ושן מסור]]
* בחירת צורת הגל הדרוש: גל סינוסי, ריבועי, משולש, שן מסור.
* קביעת עוצמת המתח ישר (Dc offset) המתווסף לאות
* בחירת תדר המוצא, לעיתים בשילוב של תדר מדויק ותחום תדר כללי
* שינוי רציף במתח היציאה OUTPUT LEVEL
* קביעת ה-Duty Cycle
* קביעת עוצמת המוצא, לעיתים בשילוב עם מנחתים
* הפעלה/כיבוי

## חיבור המחולל
[שמאל|ממוזער|90px| מחבר [BNC בקצהו של כבל קואקסיאלי]]
החיבור בין המחולל לאוסצילוסקופ נעשה באמצעות כבל קואקסיאלי המאפשר העברה של אות של מתח חילופין ללא הפרעות חיצוניות וללא הפסדי מעבר גם בתדרים גבוהים. המחבר המקשר בין הכבל למחולל ולאוסצילוסקופ הוא מחבר RF שברוב המקרים הוא מסוג BNC.

## תצוגת האותות
על ידי החיבור לאוסצילוסקופ ניתן לראות את צורות הגל היוצא מהמחולל. באפשרותו של האוסצילוסקופ אף להציג מספר אותות שונים המגיעים מהמחולל או מחלקים אחרים במעגל (לרוב כתוצאה מהאותות היוצאים מהמחולל) במספר ערוצים (Channels).

## קישורים חיצוניים

* מדריך לשימוש במחולל אותות אתר cnx
* ניסוי מדעי במחולל אותות מאת אוניברסיטת תל אביב

קטגוריה:מכשירי מדידה חשמליים
סוסון (קבוצת כוכבים)

**סוסון** הוא קבוצת כוכבים בשמי הצפון, השנייה בקוטנה מבין 88 קבוצות הכוכבים המוכרות על ידי האיגוד האסטרונומי הבינלאומי. למרות קוטנה והעדרם של כוכבים בהירים בקבוצה, זו הייתה כבר אחת מ-48 קבוצות הכוכבים המקוריות של תלמי. הקבוצה מייצגת את סלריס - בנו או אחיו הצעיר של פגסוס השכן.

## כוכבי הקבוצה
**α בסוסון** הוא ענק צהוב במרחק של כ-185 שנות אור עם בהירות נראית מדרגה 3.9 והוא הכוכב הבהיר ביותר בקבוצה. מדידות ספקטרוסקופיות העלו שלכוכב יש בן זוג כוכב הסדרה הראשית לבן קרוב מאוד, כך שלא ניתן להבחין בו באמצעות טלסקופ.

**γ בסוסון** הוא כוכב זוגי במרחק של כ-115 שנות אור המורכב מכוכב לבן - צהבהב עם בהירות משתנה סביב דרגה 4.7 ובן זוג עמום בהרבה עם בהירות מדרגה 11.6 הניתן להפרדה רק באמצעות טלסקופ גדול.

**δ בסוסון** הוא כוכב זוגי נוסף במרחק של כ-60 שנות אור המורכב מכוכב לבן - צהבהב עם בהירות מדרגה 4.5 וכוכב צהוב עם בהירות מדרגה 5.4, הניתנים להפרדה באמצעות משקפת או טלסקופ חובבים. ביחד הם מהווים את הכוכב השני בבהירותו בקבוצה.

## מיתולוגיה
במיתולוגיה היוונית הקבוצה יצגה את סלריס בנו (או בגרסאות מסוימות אחיו הצעיר) של פגסוס שניתן על ידי מרקוריוס במתנה לקסטור.

מכיוון שהקבוצה זורחת מעט לפני קבוצת פגסוס, הקבוצה נקראת גם "הסוס הראשון" (Equus Primus בלטינית).
## קישורים חיצוניים

* 

קטגוריה:קבוצות כוכבים
קטגוריה:48 קבוצות הכוכבים של תלמי
קטגוריה:סוסים בתרבות
דמיאן אסקודרו

**דמיאן אריאל אסקודרו** (בספרדית: **Damián Ariel Escudero**; נולד ב-20 באפריל 1987 ברוסאריו, ארגנטינה) הוא כדורגלן עבר ארגנטינאי. גם אביו של השחקן, אוסבלדו אסקודרו, היה שחקן כדורגל וכונה גם הוא **פיצ'י**.

אסקודרו התבלט כששיחק בוולס סארספילד ארגנטינה. אסקודרו, המשחק בעמדה התקפית, נכלל בסגל ארגנטינה הצעירה והיה שותף לזכייתה במונדיאל הנוער בשנת 1997.

## קריירה
אסקודרו הופיע לראשונה במדי הקבוצה הבוגרת ב-4 במרץ 2008 ושיחק מאז ב-84 משחקי ליגה בהם כבש 18 שערים. אסקודרו, יחד עם חברו לקבוצה דאז מאורו זראטה, היו בליבו של מחלוקת בין ולס להתאחדות הכדורגל הארגנטינאית בשל זימונם של השניים למשחקי אליפות אמריקה הדרומית בכדורגל עד גיל 20.

יכולתו הגבוהה הביאה את ויאריאל לשלם עבור כרטיסו 8 מיליון אירו. עם זאת, בשל מכסת הזרים המתירה רישום של 3 שחקנים מחוץ לאיחוד אירופי, הושאל אסקודרו לריאל ואיאדוליד.

ביוני 2010 חתם בקבוצה בוקה ג'וניורס הארגנטינאית, ב-2011 הושאל לגרמיו הפורטוגזית, לאחר שנה הושאל לאתלטיקו מיניירו וב-2013 ליטוריה. ב-2014 חתם באופן קבוע בויטוריה. ב-2 בינואר 2015 קבוצת פואבלה המקסיקנית הודיעה שאסקודרו ישחק בשורותיה החל משלב הבתים של גביע הליברטדורס 2016.

## תארים
;**[[נבחרת ארגנטינה בכדורגל עד גיל 20|ארגנטינה הצעירה]]**
* מונדיאל הנוער (2007)
;ויטוריה
* הגביע הברזילאי: 2013

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני ולס סארספילד
קטגוריה:כדורגלני ויאריאל
קטגוריה:כדורגלני ריאל ואיאדוליד
קטגוריה:כדורגלני בוקה ג'וניורס
קטגוריה:כדורגלני גרמיו
קטגוריה:כדורגלני אתלטיקו מיניירו
קטגוריה:כדורגלני ויטוריה
קטגוריה:כדורגלני פואבלה
קטגוריה:כדורגלני ואסקו דה גאמה
קטגוריה:ארגנטינאים שנולדו ב-1987
בועז קרמר

**בועז קרמר** (נולד ב-12 בינואר 1978) הוא טניסאי ישראלי בספורט נכים.

## ביוגרפיה
קרמר נולד עם ארתרוגריפוזיס, מצב הגורם למגבלה בגפיו התחתונות ובידו השמאלית. בגיל שש החל להתאמן במרכז הספורט לנכים. כספורטאי מצטיין שימש בנעוריו כנציג מרכז הספורט בתחרויות שונות בחו"ל ובמסעות גיוס כספים למען מרכז הספורט. את רוב ילדותו ונעוריו העביר בכפר הנוער בן שמן, שם הועסקו הוריו. בתחומי הספורט הוא עסק בשחייה, בכדורסל כיסאות גלגלים ובטניס.

כטניסאי החל קרמר להתחרות בתחרויות בינלאומיות בשנת 2005, בהדרכתו של המאמן קובי וינר. בין הישגיו הבולטים של קרמר: זכייה, ביחד עם נעם גרשוני ושרגא ויינברג בגביע האומות בשנת 2012, זכייה באליפות פולין הפתוחה בשנת 2011, זכייה בטורניר אליפות צ'כיה הפתוחה בשנת 2011, זכייה באליפות דרום אפריקה הפתוחה בשנת 2007, זכייה בטורניר פלורידה בשנת 2007, חצי גמר טורניר הזוגות באליפות בריטניה הפתוחה בשנת 2006 ומקום שלישי בגביע האומות שנערך בברזיל בשנת 2005. בשיאו דורג במקום ה-9 בעולם בטניס כיסאות גלגלים (2012)..

לקראת המשחקים הפאראלימפיים בייג'ינג (2008) נבחר קרמר לשמש בן זוגו של שרגא ויינברג בתחרויות הטניס זוגות ולהתחרות גם בטניס יחידים. בטורניר הזוגות זכו במדליית הכסף לאחר שגברו במשחק חצי הגמר על הזוג הבריטי המדורג שני בעולם בתוצאה 6-4 6-4. במשחק הגמר הפסידו לזוג האמריקני ניקולס טיילור ודייוויד ואגנר בתוצאה 0-6 6-4 6-2.

באליפות העולם בדרום אפריקה באפריל 2011 ניצחו קרמר וויינברג את הזוג הבריטי נורפוק ואנתוני קותריל בחצי הגמר. השניים הפסידו בשלב הגמר וזכו במדליית הכסף. באליפות העולם שנערכה בשנת 2012 בקוריאה הדרומית גברו חברי הנבחרת הישראלית הכוללים את נעם גרשוני, שרגא וייברג וקרמר על נבחרת ארצות הברית במשחק הגמר והוכתרו כאלופי עולם.

בשתנ 2011 מונה למנהל מרכז הספורט לנכים ברמת גן, אחד ממרכזי השיקום והספורט הגדולים והוותיקים בעולם.

בשנת 2012 נבחר על ידי המגזין "גלובס" כאחד מ-40 המנהלים הצעירים המבטיחים בישראל.

קרמר נשוי לשירלי פייטלסון ואב לשתי בנות ולבן, למד בפקולטה לרפואה באוניברסיטת תל אביב. 

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* בועז קרמר באתר מרכז הספורט לנכים

## הערות שוליים

קטגוריה:זוכי מדליית כסף פאראלימפית מישראל
קטגוריה:ספורטאי איל"ן
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:טניסאים במשחקים הפאראלימפיים בייג'ינג (2008)
קטגוריה:ספורטאים ישראלים במשחקים הפאראלימפיים לונדון (2012)
קטגוריה:טניסאים במשחקים הפאראלימפיים לונדון (2012)
קטגוריה:בוגרי אוניברסיטת תל אביב
קטגוריה:ישראלים שנולדו ב-1978
קולנוע שרון

**קולנוע ותיאטרון "שרון"** הוא שמו של בית קולנוע בעיר נתניה.
בית הקולנוע הכיל אולם ויציע, הכוללים 1,300 מקומות ישיבה. המבנה תוכנן על ידי האדריכלים שמואל ברקאי והיינץ פנחל, שכלל בחזית המבנה מאפיינים מהסגנון הבינלאומי. המבנה ממוקם על גבעת כורכר בצומת הרחובות סמילנסקי, הרצל ושער הגיא, שהיוותה את מקום ההתיישבות הראשון בנתניה.

## היסטוריה
המבנה הוקם בשנת 1950 ביוזמתו של אהרון לנדה, וחדל לתפקד כבית קולנוע בשנת 1991. כיום נותר המבנה נטוש.

בשנת 2003 עלתה הצעה להפוך את המתחם לסינמטק ולמרכז תרבות עירוני. בשנת 2008 אישרה ועדת הכספים של עיריית נתניה תקציב מיוחד שנועד לרכישת המבנה ושיפוצו. אך הקולנוע נותר נטוש.

ב-2021, קרן מרתון וקבוצת איציק תשובה רכשו את מתחם הקולנוע ב-40 מיליון שקל.

## גלריה

לילהטובמאיה.JPG|חדר המדרגות המעוגל, הבולט בחזית הראשית, 2007
Natanjap023.jpg|קולנוע שרון מכיוון רחוב שער הגיא
Sharon.jpg|סקיצה מקורית המציגה את חזית הבניין, שנות ה-40


## קישורים חיצוניים

* על קולנוע שרון באתר עירית נתניה
* 
* 

## הערות שוליים

שרון
קטגוריה:נתניה: מבנים
קטגוריה:אתרי מורשת במחוז מרכז
קטגוריה:נתניה: תרבות
קטגוריה:ישראל: בתי קולנוע שוממים
התיאטרון הרומי העתיק של אורנז'

**התיאטרון הרומי העתיק של אורנז**' (בצרפתית: **Théâtre antique d'Orange**) הוא תיאטרון רומי מהתקופה האוגוסטינית שנבנה בתחילת המאה ה-1 בעיר אורנז' בפרובאנס שבדרום צרפת. התיאטרון שייך למועצה המקומית, ובכל קיץ נערך בו פסטיבל אורנז' לאופרה. בשנת 1981 הכריז ארגון אונסק"ו על התיאטרון כאתר מורשת עולמית ביחד עם שער הניצחון של אורנז'.

## היסטוריה ותיאור
התיאטרון היה אחד מהתיאטראות הרומיים בקולוניה הרומית ארוזיו, שהוקמה בשנת 40 לפנה"ס. לתיאטרון היה תפקיד חשוב בחיי התושבים, ומעבר להפצת התרבות הרומית ברחבי האימפריה הרומית, הוא שימש גם להסחת דעתם של התושבים מפעילות פוליטית. הבידור במקום לבש צורות שונות, וכלל מופעי פנטומימה, קריאת שירה ואטלנה, סוג של פארסה הדומה לקומדיה דל'ארטה. על הבמה הוצגו מחזות עם אפקטים מרשימים שכללו שימוש במכשור במה. אירועי התרבות שנערכו בתיאטרון היו בחינם, ותכולתו הייתה בין 9,000 ל-10,000 מושבים.

התיאטרון נחשב לאחד הגדולים ביותר בתקופתו, ומצב השימור שלו נחשב לטוב כיוון שקיר החזית, שאורכו 103 מטרים וגובהו 37 מטרים, וכן הבמה נותרו בשלמותם, אם כי ללא ציפוי השיש המקורי. מעט מאוד נותר מהתפאורה המקורית, אך פסל הקיסר אוגוסטוס הועבר אל שקע מרכזי גדול בקיר הבמה, והוא ניצב בו עד היום.

התיאטרון נסגר בצו רשמי בשנת 391 במקביל לשקיעתה של האימפריה ולעליית כוחה של הנצרות, כיוון שהכנסייה התנגדה לסוג האירועים שנערכו בו. לאחר מכן ננטש התיאטרון לחלוטין ונבזז על ידי הברברים. בימי הביניים שימש המקום כמוצב הגנתי, ובמהלך מלחמות הדת בצרפת של המאה ה-16 מצאו בו תושבי העיירה מקלט.

במאה ה-17 ספג התיאטרון נזקים לאחר שנוצל על ידי מוריץ מנסאו כמקור לאבני בנייה. הוא נבדק ב-1840 ולאחר מכן נערכו בו מספר עבודות שיפוץ. בחפירות שנערכו במקום על ידי האדריכל ז'יל פורמיז'ה (Jules Formigé) נחשפו יסודותיו של מקדש שככל הנראה נבנה בתקופתו של הקיסר אדריאנוס, וכן שרידים של קפיטול.

## הפסטיבל הרומי
שמאל|ממוזער|250px|התיאטרון בעת מופע בשנת 2007
מעמדו של התיאטרון השתפר במהלך המאה ה-19, בין השאר בזכות מאמציו של פרוספר מרימה, שבאותה תקופה נשא בתואר מנהל "האתרים המונומנטליים ההיסטוריים". בניהולו של מרימה בוצעו עבודות שיפוץ במקום ב-1825 וב-1869, והתיאטרון החל לארח את "הפסטיבל הרומי" שציין את פארה של רומא וכלל ביצוע של האופרה יוסף מאת אטיין מאול. בשלהי המאה הופיעו בתיאטרון שחקנים צרפתיים, ובהם שרה ברנאר שגילמה את תפקיד פדר ב-1903.

בסוף המאה ה-19 שוקמו המושבים, והחל מ-1902 נקרא הפסטיבל בשם "שורז'י ד'אוראנז'" (Chorégies d'Orange), ונחגג פעם בשנה בקיץ. השם נגזר מהמילה הצרפתית "Chœurs" שמשמעותה "מקהלה". זו נלקחה בתורה מהמילה יוונית "Χορος". עד לשנת 1969 כלל הפסטיבל מחזות, שהיו מוחלפים לעיתים ביצירות מוזיקליות, באופרה ובסימפוניות. החל מאותה שנה הפך לפסטיבל אופרה בלבד, ואירועי התיאטרון הועברו אל העיר אביניון.

## קישורים חיצוניים
* 

* אתר הפסטיבל

## הערות שוליים

קטגוריה:צרפת: תיאטראות
קטגוריה:פרובאנס-אלפ-קוט ד'אזור: מבנים
קטגוריה:צרפת: אתרים ארכאולוגיים
אורנז
קטגוריה:צרפת: מבנים רומיים
נהר הלאות'ר

**[[נהר]] הלאות'ר** (באנגלית: **River Lowther**) הוא נהר הזורם דרך קאמבריה, באנגליה.

הלאות'ר הוא פלג של נהר האימונט, שהוא פלג של נהר העדן, שנשפך למפרץ סולוויי ליד קרלייל. הלאות'ר מתחיל בהתמזגות הקלד גיל והקלד דאב ליד הכפר קלד.

האזכור המוקדם ביותר של הנהר הוא בסביבות שנת 1172, כ-Lauder. יכול להיות שהשם בא מנורדית עתיקה בהתמזגות המילים lauðr + á (נהר קצפי), או שהשם בא מקלטית.

## קישורים חיצוניים

קטגוריה:אנגליה: נהרות
קטגוריה:קאמבריה: גאוגרפיה
מולדובנית

**מולדובנית** (**limba moldovenească**, או **лимба молдовеняскэ** באלפבית קירילי מולדובני) הוא אחד משני שמותיה של השפה הרומנית ברפובליקת מולדובה, כפי שנקבע בחוקתה. לעומת זאת, לפי הכרזת העצמאות של המדינה וגם לפי בית המשפט לחוקה שלה, שם השפה הוא "רומנית".

## היסטוריית השימוש במונח
השמות "מולדובנית" ו"רומנית" שימשו לאורך ההיסטוריה בערבוביה לזיהוי שפתם של המולדובנים, אך רק המונח "מולדובנית" שימש בגלגוליה השונים של מולדובה כחלק מברית המועצות: הרפובליקה הסובייטית הסוציאליסטית האוטונומית מולדובה והרפובליקה הסובייטית הסוציאליסטית המולדובנית. השימוש במונח "מולדובנית" לתיאור השפה בברית המועצות – כשפה שונה ומובחנת מהרומנית – היה חלק מהמדיניות הסובייטית, שבחרה לחדד ולהעצים את ההבדלים בין "מולדובנים" לבין העם הרומני בשל ההיסטוריה הנפרדת של העמים.

הזהות המעשית בין שפות האם של בני העם המולדובני לבין הרומנים באה לידי ביטוי באופן רשמי מאז חידוש השימוש בכתב הלטיני בשנת 1989. בעקבות זאת קראה הכרזת העצמאות של מולדובה העצמאית מ-1991 לשפה המדוברת במדינה "רומנית". בשנת 1994, עם זאת, העניקה החוקה העכשווית מעמד רשמי למונח "מולדובנית" דווקא. מעמדה של השפה הרשמית עוגן בחוק עוד יותר בתחילת שנות ה-2000, כאשר הפרלמנט של הרפובליקה קבע בחוק כי ההגדרות "מולדובנית" ו"רומנית" הן כינויים של אותה השפה. בשנת 2013 קבע בית המשפט החוקתי של מולדובה כי השם "רומנית", שבו מוזכרת השפה הרשמית של המדינה במגילת העצמאות, גובר על השם "מולדובנית" שנקבע בחוקת המדינה. האזור הבדלני טרנסניסטריה ממשיך להכיר ב"מולדובנית" כאחת משפותיו הרשמיות, לצד רוסית ואוקראינית.

הניב הרומני המדובר במולדובה הוא "הדיאלקט המולדובני", שמדובר גם בצפון-מזרחה של רומניה. יש אף המשתמשים בשם "מולדובנית" לתיאור קבוצת ניבים רומניים צפון-מזרחיים שמדוברים באזור שנשלט כולו בעבר בידי נסיכות מולדובה (כיום השטח מחולק בין מולדובה לרומניה). ניב מולדובה הוא אחד מחמשת הדיאלקטים העיקריים של רומניה. רומניה ומולדובה משתמשות במערכת כתיב זהה לשפה – אלפבית רומני, המבוסס על האלפבית הלטיני. בעבר נעשה שימוש גם באלפבית קירילי, שבו משתמשים עדיין באזור הבדלני טרנסניסטריה לכתיבת השפה.

בהוראה ובבתי הספר משתמשים בשם "רומנית" לתיאור השפה מאז קבלת העצמאות. בשנת 2007 ביקש נשיא מולדובה ולדימיר וורונין שהשם ישונה ל"מולדובנית", אך בשל לחץ ציבורי הרעיון מעולם לא מומש.

במולדובה היה מאבק בין הקוראים לשפתם רומנית ובין המבקשים להבדילה מהרומנית ולקרוא לה מולדובנית. המאבק הסתיים בניצחון הדוגלים ברומנית וב-16 במרץ 2023 הפרלמנט המולדובני החליט לשנות בחוקים את הכינויים השפה המולדובנית, שפת האם ושפת המדינה בביטוי השפה הרומנית.

## כתב
בעוד במולדובה האלפבית הלטיני נמצא בשימוש, במדינה הלא-מוכרת טרנסניסטריה משתמשים באלפבית הקירילי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומנית
קטגוריה:שפות
קטגוריה:מולדובה: תרבות
הטרמפיסט (סרט, 2007)

**הטרמפיסט** (באנגלית: **The Hitcher**) הוא סרט אימה משנת 2007, אשר בוים על ידי דייב מאיירס ונכתב על ידי אריק ברנט וג'ק וייד וול. הסרט הוא חידוש לסרט בעל אותו שם משנת 1986. את הסרט הפיק מייקל ביי, המפיק של "המנסרים מטקסס" (2003). הסרט עלה לאקרנים בארצות הברית ב-19 בינואר 2007.

## עלילה
הסרט מספר על נער צעיר בשם ג'ים הולזי (נייטון), שנוסע בליווי חברתו גרייס (בוש), אל קליפורניה שטופת השמש. בלילה סוער וגשום, אוספים השניים טרמפיסט מסתורי (בין), שמתגלה מאוחר יותר כסדיסט רצחני המנסה לרצוח את גרייס, אך נכשל. כתוצאה מכך, ג'ים זורק אותו מהמכונית. כעת הטרמפיסט המסתורי, כועס ועצבני, רודף אחריהם בכבישי קליפורניה, כשהוא מותיר מאחוריו שלל של גופות. העסק נהיה יותר ויותר גרוע, כשהמשטרה חושבת שג'ים וחברתו הם אלה שאחראים על מעשי הרצח המזוויעים של הטרמפיסט.

## שחקנים
***[[שון בין]]** - ג'ון ריידר (הטרמפיסט)
***[[סופיה בוש]]** - גרייס אנדרוס
***זאכרי נייטון** - ג'ים הולזי
***[[ניל מקדונו|ניל מק'דונו]]** - סגן אסטרידג'
***קייל דייוויס** - פקיד חנות
***סקיפ או'בריין** - שריף הרלן ברמר
***טרוויס שולדט** - סגן הרלן ברמר ג'וניור
***דני בולרו** - השוטר אדוארדס
***לורן כהן** - מרלן
***יערה מרטינז** - בט'

## קישורים חיצוניים
* 

קטגוריה:חידושים לסרטים
קטגוריה:סרטי 2007
קטגוריה:סרטי אימה אמריקאיים
קטגוריה:סרטי אימה מ-2007
קטגוריה:סרטי מותחן אימה אמריקאיים
הנרי נויפלד

**הנרי נויפלד** (13 במרץ 1923 – 15 בדצמבר 1986) היה רופא קרדיולוג ישראלי, חתן פרס ישראל לרפואה וחבר האקדמיה הלאומית הישראלית למדעים.

## קורות חיים
נויפלד נולד בלבובק שבפולין, וסיים את לימודיו האקדמיים ברפואה באוניברסיטת וינה בשנת 1948. בשנת 1951 סיים את תקופת התמחותו בקרדיולוגיה, ועלה לישראל.

לאחר עלייתו לישראל, הצטרף נויפלד לצוות בית החולים תל השומר (לימים המרכז הרפואי ע"ש חיים שיבא - תל השומר), כשנה עבד במחלקה הפנימית ולאחר מכן עד שנת 1959 עבד כקרדיולוג. לאחר מכן הוא השתלם במרפאת מאיו שבמינסוטה בארצות הברית והיה עמית כבוד באוניברסיטת מינסוטה.

בשנת 1961 הוא שב לישראל וכעבור שנה ייסד את המכון לחקר הלב בבית החולים תל השומר, והיה מנהלו הראשון. במכון פעל למיסוד בקרדיולוגיה כענף עצמאי, עסק בהפרדת האנגיוגרפיה ממחלקת הרנטגן ובשנת 1968 היה ממקימי היחידה לטיפול נמרץ.

במקביל לפעילותו המעשית, כיהן נויפלד לאורך השנים כמדען הראשי של משרד הבריאות וכפרופסור וראש הקתדרה לקרדיולוגיה על שם חיים שיבא בבית הספר לרפואה של אוניברסיטת תל אביב. הוא השתתף בהנהלת האוניברסיטה, ישב במספר ועדות מקצועיות והיה חבר סנאט האוניברסיטה.

כמו כן היה נויפלד פעיל באגודות מקצועיות, שימש נשיא האיגוד הקרדיולוגי בישראל, נשיא האיגוד הקרדיולוגי האסיאתי-פסיפי, נשיא ההתאחדות הקרדיולוגית הבינלאומית (שש שנים) ונשיא מייסד של האגודה הבינלאומית לתרופות קרדיו-וסקולריות.

נויפלד כיהן גם כיו"ר הנהלת האגודה המדעית ארצות הברית-ישראל וכיהן כסגן יו"ר המועצה לקרדיולוגיה קלינית במסגרת ההתאחדות הקרדיולוגית הבינלאומית. נוסף לכך הוא היה פעיל במסגרת ארגון הבריאות העולמי והשתתף בצוותי הארגון שפעלו למיגור מחלות לב ולמקרי חירום הנוגעים למחזור הדם. בקשריו המקצועיים הבינלאומיים ראה נויפלד חשיבות לקידום מעמדה של מדינת ישראל.

נויפלד היה חתן פרס ישראל לרפואה לשנת 1985, חבר האקדמיה הלאומית הישראלית למדעים משנת 1984, חבר כבוד באיגודי קרדיולוגיים במדינות שונות (בהן ארצות הברית, ניו זילנד, אוסטרליה, פורטוגל, בריטניה, גרמניה ומקסיקו) ובמועצה לקרדיולוגיה קלינית, וחתן חמיה פרסים על הרצאות מיוחדות.

במהלך שנות פעילותו, התפרסמו על ידו עשרה ספרים מקצועיים ונכתבו כ-400 מאמרים, בהם עבור ה-Cardiovascular Drugs and Therapy Journal שהוא נמנה בין עורכיו המייסדים. בהיותו מייסד המכון לחקר הלב היו מחקריו בעלי אופי ראשוני ובעלי חשיבות בתחום, ובהם פרסומיו בשנים הראשונות לפעילות המכון על שינויים בעורקים כליליים אצל ילדים ומחקר ארצי על פקידי ממשלה שערכו במכון בדיקות שגרתיות.

מתלמידיו : פרופ' יחזקאל קישון ופרופ' אלכסנדר בטלר.

## קישורים חיצוניים
* הנרי נויפלד ב-Cardiovascular Drugs and Therapy Journal
* היסטורית מכון הלב באתר בית החולים שיבא
* 

קטגוריה:קרדיולוגים ישראלים
קטגוריה:בעלי תואר דוקטור מאוניברסיטת וינה
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:זוכי פרס ישראל לרפואה
קטגוריה:חברי האקדמיה הלאומית הישראלית למדעים
קטגוריה:עולים בשנות ה-1950
קטגוריה:ישראלים ילידי פולין
קטגוריה:מדענים ראשיים במשרד הבריאות
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1923
קטגוריה:ישראלים שנפטרו ב-1986
גאומטריה ספירית

[שמאל|230px|ממוזער|[משולש בגאומטריה ספירית]]
**גאומטריה ספֵירִית** היא סוג של גאומטריה לא אוקלידית, העוסקת בתכונות של ישרים על ספירה, דהיינו מעטפת של כדור. כאשר רדיוס הכדור שואף לאינסוף מתקבלת הגאומטריה המישורית, האוקלידית. 

בגאומטריה הספירית הקווים הישרים הם "מעגלים גדולים" - כאלה שרדיוסם שווה לרדיוס הכדור (אלו הם הקווים הגאודזיים במטריקה הסטנדרטית של הספירה). משום כך, כל שני ישרים נחתכים, והגאומטריה אינה אוקלידית. היחס "בין", המשחק תפקיד מרכזי באקסיומטיקה של הילברט לגאומטריה האוקלידית, אינו קיים בגאומטריה הספירית.

## השוואה לגאומטריה האוקלידית
ממוזער|300px|על גבי מעטפת כדורית, סכום הזויות של המשולש יהיה גדול מ 180°. מעטפת הכדור איננה משטח אוקלידי, אף על פי כן ניתן להשתמש בחוקי הגאומטריה האוקלידית לקבלת הערכה. במשולש קטן אשר ממוקם על פני כדור הארץ, סכום הזויות קרוב מאוד ל-180°. את מעטפת הכדור ניתן להציג על ידי אוסף של מפות דו-ממדיות.

## שטח מצולע
כאמור, במשולש ספירי מתקיים: \ \alpha+\beta+\gamma>180^{\circ} וברדיאנים: \ \alpha+\beta+\gamma>\pi.
ההפרש \ E=\alpha+\beta+\gamma-\pi נקרא **מגרעת** המשולש.
שטח המשולש נתון על ידי הנוסחה:  \ E \cdot R^2.

באופן כללי, אם נסמן את המגרעת של מצולע בעל n צלעות: \ E=\alpha_1+...+\alpha_n-(n-2)\pi 
כאשר \ \alpha_1,...,\alpha_n הן זוויות המצולע, אזי שטח המצולע שווה ל E \cdot R^2.

## טריגונומטריה ספירית

שמאל|250px
המשפטים המוכרים מהגאומטריה ומהטריגונומטריה האוקלידית, אינם מתקיימים בגאומטריה הספירית, אך קיימים להם משפטים מקבילים בטריגונומטריה זו:
* משפט פיתגורס -  \cos \left(\frac{c}{R}\right)=\cos \left(\frac{a}{R}\right)\,\cos \left(\frac{b}{R}\right) .
* משפט הקוסינוסים - \, \cos \frac c R = \cos \frac a R \cdot \cos \frac b R + \sin \frac a R \cdot \sin \frac b R \cdot \cos \gamma.
* משפט הסינוסים - \frac{\sin \tfrac a R}{\sin \alpha}=\frac{\sin \tfrac b R}{\sin \beta}=\frac{\sin \tfrac c R}{\sin \gamma} .

## ראו גם
* גאומטריה היפרבולית
* גאומטריה אוקלידית

## קישורים חיצוניים

*
*The Geometry of the Sphere
*Spherical Geometry

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גאומטריה לא אוקלידית
פי הטבעת

שמאל|ממוזער|250px|מיקום פי הטבעת בגוף האדם
**פי הטבעת** (בלטינית: **Anus**, "טבעת" או "מעגל") הוא הפתח החיצוני של הרקטום, הנמצא בקצה המעי הגס. פתיחתו וסגירתו מתבצעת על ידי שני שרירים טבעתיים, שהשליטה באחד מהם רצונית ובשני בלתי רצונית, ודרכו מופרשת הצואה ממערכת העיכול.

הציפוי של תעלת פי הטבעת נפגע בקלות על ידי גושי צואה נוקשים. התעלה מרופדת בקרום רירי, בעור פי הטבעת בלוטות חלב וזיעה. מתחת לקרומים הריריים נמצאים ורידים גדולים שמחלקים את הקרומים לעשרה עמודים אנכיים. עמודים אלה לוחצים יחד ויוצרים מנגנון חסימה אטום למים.

## התפתחות פי הטבעת
בתחילת תור הקמבריון, שהחל לפני כ-540 מיליוני שנים, היצורים הקדומים ביותר פלטו את הפסולת שלהם דרך אותו פתח שממנו נכנס המזון. בתקופה זו התפתח בהדרגה פי הטבעת שהשפיע על מבנה גופם של היצורים, ששינו בהדרגה את מבנם מ"שק" שיש לו פתח אחד ל"צינור" בעל פתח כניסה ופתח יציאה.

## פי הטבעת של האדם
אורך תעלת פי הטבעת כ-3.6 ס"מ. זהו סוף צינור העיכול, והוא עובר דרך הרצפה השרירית של האגן. כאשר התעלה סגורה, חלקה הסופי הוא חריץ דקיק באורך של סנטימטר אחד, אולם כושר המתיחה שלו גבוה, והוא אף מוקף שרירים טבעתיים חזקים.

לפי הטבעת משמעות גם במיניות האדם. במהלך מין אנאלי מוחדר איבר המין הזכרי (או אביזר מין) דרך פי הטבעת לרקטום, ובכך עשוי להביא לגירוי מיני של קצות העצבים של הנרתיק אצל נשים או הערמונית אצל גברים, הסמוכים לדופן האחורי של החלחולת.

### טחורים

טחורים (Hemorrhoids) הם צבירים גדולים או כואבים במיוחד של כלי דם הממוקמים באזור פי הטבעת. לרוב, הם באים לידי ביטוי כדימום אדום מבריק על משטח צואה, על נייר טואלט או באסלה.
מחלות טחורים נפוצות מאוד בארצות המתועשות, ונגרמות פעמים רבות ממחסור בסיבים תזונתיים ומים, מאכילה מרובה של סוכרים וסידן, או ישיבה ממושכת וחוסר פעילות גופנית.

אצל רוב האנשים מתחילים הטחורים להתפתח בשנות העשרים לחייהם, אך הסימפטומים אינם מובהקים עד העשור הרביעי לחיים. על פי הערכות שונות, כמחצית מהאנשים מעל גיל 50 סובלים ממחלת טחורים סימפטומטית ועד שליש מכלל אוכלוסיית ארצות הברית, כשיקוף למצב במדינות העולם המודרני, סובלים במידה מסוימת מטחורים.

## ראו גם
*עכוז
*התעלה האנאלית
*חיץ הנקביים
*פתח ביב
*עצם העוקץ
*איטמות פי הטבעת - (מום מולד)

## קישורים חיצוניים

## הערות שוליים

*
שרלין טילטון

**שרלין ל. טילטון** (באנגלית: **Charlene L. Tilton**; ) היא שחקנית טלוויזיה אמריקנית, הידועה בגילום דמותה של "לוסי יואינג" בסדרת הטלוויזיה דאלאס.

## חייה
טילטון נולדה בסן דייגו, קליפורניה. אמה, קת'רין הייתה מזכירה. היא החלה את דרכה במשחק בגיל צעיר. בגיל 15 הופיעה בפרסומת לבגדים ביפן, שבה השתתף גם רינגו סטאר. מאמצע שנות ה-70 חיפשה את דרכה כשחקנית בהופעות בסדרות טלוויזיה כ"ימים מאושרים" בתפקידי אורח, והופיעה בתפקיד זעיר בסרטו של ג'ון מיליוס, "יום רביעי הגדול". בשנת 1978 התקבלה לצוות שחקני הסדרה "דאלאס", בה שיחקה את תפקיד "לוסי יואינג", בתו של גארי יואינג, הבן האמצעי במשפחה, והכבשה השחורה. גארי עזב את דאלאס (העיר והסדרה) וגר בלוס אנג'לס (שם כיכב בסדרה משלו בשם נוטס לנדינג, בה הופיעה טילטון בתפקיד "לוסי יואינג" בפרק אחד), ולוסי גדלה בחווה המשפחתית עם סבה, סבתה ודודיה. דמותה של לוסי עברה קשיים רבים בעונות הרבות בהן הופיעה בסדרה. בין היתר נישאה לסטודנט לרפואה בשם מיטש קופר והתגרשה ממנו כעבור שנה, נחטפה על ידי צלם פסיכופת וניצלה ברגע האחרון, עברה הפלה, שוב נישאה לקופר והתגרשה שוב.

טילטון הופיעה בסדרה בין השנים 1978 - 1985, ושוב בין השנים 1988–1990 ושיחקה ביותר ממאתיים פרקים. בשנת 1990, כשעזבה את הסדרה, עזבה גם דמותה "לוסי" את דאלאס, ועברה לגור בלונדון. הדמות לא הופיעה בעונה האחרונה של הסדרה, כמו גם בסרטי ההמשך "דאלאס: שובו של ג'יי אר" ו"דאלאס: מלחמת בני יואינג".
בין השנים 2012-2014 שבה לשחק את דמותה של לוסי יואינג במספר פרקים בריבוט של "דאלאס" ברשת TNT לצד צוות השחקנים המקורי, כולל בפרק הלוויה של ג'יי. אר יואינג.

הסדרה הייתה הצלחה בינלאומית. בשנת 1984 הגיע שיר ששרה טילטון בשם "Ces't La Vie" למקום הראשון במצעד הפזמונים בגרמניה, אך להצלחה זו לא היה המשך. טילטון הייתה פופולרית ביותר בישראל. בשנות ה-80 שיווקה חברת "הוד לבן" נקניקייה בשם "מיס לוסי", שהייתה אמורה להיות אמריקנית, קצרה ועסיסית כטילטון, שקומתה 1.50 מ'. המותג זכה להצלחה, ובשנת 2008 החליטה חברת "עוף טוב" שהיא בעלת השליטה ב"הוד לבן" לחדשו לרגל חגיגות השישים למדינת ישראל.

לאחר דאלאס, הופיעה טילטון בתפקידי אורח רבים בסדרות טלוויזיה, אם כשחקנית, אם כאורחת המזוהה בשמה, ולעיתים אף בתוכניות ריאליטי כ"החווה" גרסה בריטית של האח הגדול המתרחשת בחווה. סדרת תשדירי פרסומת בהם פרסמה מכשיר לעיצוב הגוף בשם "אבדומינייזר", זכתה לתשומת לב בתחילת שנות ה-90 והסדרה "נשואים פלוס" הקדישה למכשיר זה פרק, בו לעגה למכשיר, ובו הופיעה טילטון בתפקיד עצמה. כן הופיעה בתפקיד עצמה בסרט "דיקי רוברטס: ילד פלא" משנת 2003. הסרט קיבץ בסצנת הסיום דמויות רבות של "ילדי פלא" טלוויזיוניים, שבגרו, ולא הצליחו לשחזר את הקריירה שהייתה להם כילדים, לשיר בו ביקשו הילדים שבגרו לשוב לתהילת עברם. בין השחקנים ששרו את השיר נראית בבירור טילטון, שהייתה בת 45 בעת צילומי הסרט.

טילטון הייתה נשואה לזמר הקאנטרי ג'וני לי  בין 1982 ל-1984, מנישואים אלו נולדה בת בשם צ'ריש, שאף היא שחקנית. לאחר מכן הייתה נשואה לדומניק אלן בין 1985 ל-1992.

## קישורים חיצוניים

* 

קטגוריה:דאלאס (סדרת טלוויזיה)
קטגוריה:משתתפים בתוכניות מציאות בריטיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
הסכם פורטסמות'

250px|ממוזער|שמאל|המשלחות לשיחות פורטסמות' מסבות לשולחן המשא ומתן. המשלחת הרוסית בצידו המרוחק של השולחן.
**הסכם פורטסמות**' (באנגלית: **Treaty of Portsmouth**), אשר נחתם ב-5 בספטמבר 1905, סיים באופן רשמי את מלחמת רוסיה–יפן. ההסכם נחתם לאחר משא ומתן שהתנהל במספנות הצי בפורטסמות', על גבול מדינת מיין וניו המפשייר בארצות הברית.

לניהול השיחות שקדמו לחתימת ההסכם הגיעו שני נציגים מכל צד: סרגיי ויטה ורומן רוזן מרוסיה וקומורה ז'וטרו וטקהירה קוגורו מיפן. דיפלומטים נוספים משתי המדינות שהו במלון ונטוורת', בעיירה ניו קסל הסמוכה (שם נחתם ההסכם).

על פי ההסכם, על יפן ורוסיה לפנות כוחותיהן ממנצ'וריה ולהשיב את השליטה בשטח לסין. אולם, ליפן הוענקה זכות חכירה לחצי האי ליאודונג (שבו פורט ארתור והעיר דאליין), וכן מסילת הרכבת הרוסית בדרום מנצ'וריה, עם גישה למשאביה האסטרטגיים. יפן אף קיבלה מרוסיה את חציו הדרומי של האי סחלין. אף שיפן קיבלה בהסכם טריטוריה נכבדה, הישגיה אכזבו את הציבור היפני, אשר ציפה כי תעמוד על דרישותיה הראשוניות לקבל לידה את כל האי סחלין וכן פיצוי כספי. אכזבת הציבור היפני הובילה למהומות היביה, וב-7 בינואר 1906 נפלה ממשלת יפן בראשות קצורה טארו.

תאודור רוזוולט, נשיא ארצות הברית, שימש כמתווך בשיחות ועל תרומתו להסכם קיבל בשנת 1906 פרס נובל לשלום.

בשנת 2005 צוין יובל המאה להסכם פורטסמות' בסדרת אירועים חגיגיים שנערכו במספנות הצי האמריקאי, בנוכחות דיפלומטים משתי המדינות.

## קישורים חיצוניים

* נוסח הסכם פורטסמות'
* 

קטגוריה:מלחמת רוסיה–יפן
פורטסמות'
פורטסמות'
פורטסמות'
קטגוריה:סחלין: היסטוריה
קטגוריה:גבול יפן–רוסיה
קטגוריה:יחסי סין–רוסיה
גלעד (פירושונים)

קטגוריה:שמות משפחה
קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות משפחה טופונימיים
You Oughta Know

"**You Oughta Know**" הוא שיר זוכה שני פרסי גראמי של אלאניס מוריסט. מוריסט כתבה את מילות השיר והלחינה אותן יחד עם גלן באלארד, מפיק האלבום. השיר מופיע באלבומה הבינלאומי הראשון של מוריסט, Jagged Little Pill. השיר, שהיה הסינגל הראשון של מוריסט, הציג את מוריסט כזמרת נועזת, פרובוקטיבית וזועמת, בשל מילותיו שתיארו מערכת יחסים כושלת. כמו כן, השיר נחשב כשיר פמיניסטי.

השיר הגיע למקום השישי במצעד הבילבורד הוט 100.

## היסטוריה
You Oughta Know יצא ביוני 1995, שבועיים לפני צאת האלבום. תחילה לא זכה להשמעות רבות, אך זכה לפרסום לאחר שהושמע בתחנת הרדיו KROQ-FM כמה פעמים ביום. השיר הגיע אל המקום הראשון במצעד הרוק המודרני של מגזין הבילבורד בארצות הברית. השיר הזניק את הקריירה של מוריסט לשיאים ששום זמרת לא הגיעה אליהם לפני כן מבחינת הצלחה ומכירות. מילותיו כוללות קללות ומילות נקמה אלימה.

פלי ודייב נבארו, שהיו נגני הרד הוט צ'ילי פפרז, שמעו את קלטת הדמו, התעניינו במוריסט וביקשו לנגן ולעבד את השיר. השיר זכה בשני פרסי גראמי, שיר הרוק הטוב ביותר והביצוע הנשי ברוק. בנוסף, היה מועמד לשיר השנה, אבל הפסיד ל-Kiss from a Rose של סיל.

You Oughta Know נחשב לאחד מהשירים המצליחים ופורצי הדרך בשנות ה-90, וב-2003 נבחר על ידי VH1 במקום ה-12 ברשימת השירים הטובים ביותר ב-25 השנים האחרונות. במצעד שירי העשור של גלגלצ, השיר נכנס אל המקום ה-75.

## נושא
קיימת שמועה שטוענת כי השיר נכתב על השחקן דייב קולייר, שהיה בעבר בן זוגה של מוריסט.
מוריסט לא סיפרה על מי כתבה את השיר, אך קולייר טען שייתכן כי מילות השיר מדברות על היחס של סאגט אל מוריסט כשהיו זוג.

## ביקורות
### רשימות כל הזמנים

## קישורים חיצוניים

* על מי כתבה אלאניס את השיר המפורסם ביותר שלה?, אתר נענע10

## הערות שוליים

קטגוריה:שירים באנגלית
קטגוריה:שירים על בגידה: מעילה באמון
קטגוריה:שירים על קנאה
קטגוריה:שירים עם נושאים פמיניסטיים
קטגוריה:סינגלים בהוצאת רפרייז רקורדס
זאב תשבי

**זאב תשבי** (זיצר; 15 באוקטובר 1915 – 19 באפריל 1953) היה צייר ישראלי.

## חייו
תשבי נולד בביאליסטוק שבפולין.
בשנת 1925 עלה לארץ ישראל עם הוריו ואחותו. תחילה התגוררו בחיפה ואחר כך עברו לירושלים. למד ציור בבצלאל אצל פרופסור בוריס שץ ואחר כך למד רישום וגרפיקה אצל יעקב שטיינהרדט, השתלם בצרפת, באיטליה ובבלגיה. למד זמן קצר במחיצתו של אנרי מאטיס ועבד בהכנת תפאורות באופרה לה סקאלה במילאנו.

עם פרוץ מלחמת העולם השנייה התנדב לצבא הבריטי והשתתף במסע לצפון אפריקה ובקרבות באיטליה בבריגדה היהודית (חי"ל). משנוסדה הלהקה הצבאית נטל בה חלק פעיל בציור וכשחקן והשתתף בהצגות לניצולי המחנות בברגן-בלזן ובמקומות אחרים. פגישתו עם שואת ישראל ושארית הפליטה ורושמן מצא ביטוי חזק בכמה מתמונותיו. הווי הצבא, חורבן היהדות והשארית החיה היוו מעכשיו נושאי תמונותיו.

עם שחרורו מהצבא, בשנת 1946, חזר לירושלים, הקים בית בנווה עוז והיה מורה לציור בבית הספר פיק"א בפתח תקווה. בינתיים פרצה מלחמת העצמאות ותשבי השתתף בה. עם תום הקרבות הוא חזר להוראה וליצירה.

ב-19 באפריל 1953 טבע למוות בחוף הרצליה.

שמאל|ממוזער|250px|זאב תשבי – ילדים בשלג 1950
שמאל|ממוזער|250px|זקן תימני 1952

## תערוכות יחיד נבחרות
*1943 – מועדון מנורה, ירושלים. תערוכת רישומים מהצבא;
*1944 – מחנה הצבא בטוברוק;
*1947 – אפריל. גאלריה לאומנות שרמן, תל אביב. עשרים תמונות שמן;
*1950 – יוני–יולי. מקרא-סטודיו, תל אביב. עשרים ושתים תמונות שמן;
*1951 – יולי, בית האמנים, ירושלים. עשרים ושבע תמונות שמן;
*1953 – יום העצמאות. בית יד לבנים, פתח-תקוה
*1954 – יום השנה לפטירתו. תערוכת זיכרון ביד לבנים בפתח תקווה

כן השתתף תשבי בתערוכות הכלליות במוזיאון תל אביב, בבית האומנים ובמקרא סטודיו בתל אביב (1948: החייל והצייר).

## קישורים חיצוניים

## הערות שוליים

קטגוריה:ציירים ישראלים
קטגוריה:לוחמי הבריגדה היהודית
קטגוריה:מורים לציור בישראל
קטגוריה:נווה עוז: אישים
קטגוריה:הרוגי טביעה ישראלים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1915
קטגוריה:ישראלים שנפטרו ב-1953